
ВЪТРЕШНИ ПРАВИЛА ЗА ОРГАНИЗИРАНЕ 

НА РАБОТНАТА ЗАПЛАТА №018
Раздел първи

ОБЩИ ПОЛОЖЕНИЯ

Чл.1. Настоящите правила уреждат общите положения за организация на работната заплата, както и реда, условията и критериите за: образуване и разпределяне на средствата за работна заплата; определяне и изменение на основните работни заплати по основни длъжности и работни места; формиране на индивидуалните работни заплати в зависимост от количеството и качеството на вложения труд и финансово-стопанските резултати и средства в делегирания  бюджет на ОУ „Христо Ботев” с. Джурово; определяне на видовете и размерите на допълнителните трудови и други възнаграждения, прилагани в образователната система на учебното заведение за педагогическия и непедагогическия персонал; регламентиране реда и начина за изплащане на заплатите на работниците и служителите.

Чл.2.(1) Тези вътрешни правила имат за цел:

1. конкретизиране на нормативни разпоредби в сферата на заплащането, с оглед условията и целите на ОУ „Христо Ботев” с. Джурово, както и на клаузите от колективния трудов договор, касаещи работните заплати и стимулиране на работещите;

2. създаване на стимули и предпоставки за повишаване на ефективността и разширяване на дейността на ОУ „Христо Ботев” с. Джурово;

3. стимулиране на усъвършенстването на организацията на труда, производството и управлението;

4. повишаване на производителността на труда при поддържане на високо качество и с оптимално използване на суровините, материалите, машините и съоръженията;

5. поддържане високо качество на изпълняваните функции от училището в системата на народната просвета, съгласно действащото законодателство, дейността и услугите на учебното заведение.

(2) Постигането на целите по предходната алинея се осъществява чрез прилаганите системи на работна заплата, утвърдени от държавния бюджет на Република България, кодекси, закони, постановления, наредби, и указания на държавната администрация, както правилници, наредби, решения на общински съвет – гр. Правец, функциите на работните места, както и с прилагането на специфичните за учебното заведение  политики за управление на персонала.

(3) В учебното заведение, структура (организация) в системата на народната просвета съгласно Закона за предучилищно и училищно образование, Кодекса на труда,  Наредба за изменение на Наредба № 4 от 20.04.2017 г. за нормиране и заплащане на труда и Наредба № 12 от 01.09.2016 г. за статута и професионалното развитие на учителите, директорите и другите педагогически специалисти,  се прилагат следните системи на работна заплата и заплащане:

· ОУ „Христо Ботев” с. Джурово според отработеното време работната заплата се  формира от два компонента – основни и допълнителни възнаграждения.

· Основната заплата се договаря при пълен работен месец и законоустановеното работно време и не може да бъде по-малка от установената от Министерски съвет минимална работна заплата за страната, както от минималната основна работна заплата за длъжностите по приложение от Наредба за изменение на Наредба     № 4 от 20.04.2017 г. за нормиране и заплащане на труда
Чл.3.(1) ВПОРЗ са разработени в съответствие с изискванията на Кодекса на труда, нормативните актове за неговото прилагане, Наредбата за структурата  и организацията на работната заплата, Наредбата за договаряне на работната заплата, Закона за предучилищно и училищно образование, Закона за счетоводство, Наредба за изменение на Наредба № 4 от 20.04.2017 г. за нормиране и заплащане на труда, Наредба № 12 от 01.09.2016 г. за статута и професионалното развитие на учителите, директорите и другите педагогически

специалисти.

(2) Нормативните актове, договорите по работната заплата от КТД, ако има такъв, в т.ч. на отраслово/браншово равнище, които не са конкретизирани в тези правила, не  се прилагат директно, а след подписване на договорите от директора на учебното заведение, в съответствие с възможностите за разходване на средства в делегирания бюджет на учебното заведение за съответната бюджетна година.

Раздел втори

ОПРЕДЕЛЯНЕ И РАЗПРЕДЕЛЕНИЕ 

НА СРЕДСТВАТА ЗА РАБОТНА ЗАПЛАТА

Чл.4. Средствата за работна заплата на учебното заведение се формират с оглед на постигнатото осигуряване на дейността на училището за провеждане на образователен процес според държавните образователни изисквания, а именно образование на деца съгласно Закона за предучилищното и училищното образование, на основание приетия Държавен бюджет, постановления и наредби за неговото прилагане.

Чл.5  (1) Годишният размер на средствата за работна заплата на учебното заведение се формират с натрупване от началото на годината на основата на разчетената в делегирания бюджет (държавни дейности) численост на персонала от директора, съгласно учебната програма, и определените по реда на постановление средства, и утвърдените средни месечни брутни работни заплати на едно лице от персонала  педагогически и непедагогически за съответния период в учебното заведение.

(2) Средствата за работна заплата, установени по ал.1 за съответния период, се ползват за определяне и изплащане на основните заплати, на допълнителните и други възнаграждения по Кодекса на труда, Наредба за изменение на НАРЕДБА № 4 от 20.04.2017 г. за нормиране и заплащане на труда, по друг закон или нормативен акт и индивидуален трудов договор.

(3) Директорът на  учебното заведение утвърждава длъжностното разписание и поименни длъжностни разписания за работна заплата в рамките на утвърдената численост, и  средства съгласно делегирания с решение на общински съвет бюджет за съответния период.

(4) Директорът на учебното заведение на база утвърдената от него численост на персонала разпределя  средна брутна работна заплата в училището, в съответствие с възможностите на делегирания бюджет за поемане на разхода за работни заплати.

(5) Увеличенията на работната заплата и на допълнителните възнаграждения се извършва със заповед на директора или с допълнителни споразумения по трудови договори. 

(6) Паричните награди или стойността на предметните награди  за служителите по трудово правоотношение на основание вътрешните правила за работна заплата, се определят в рамките на средствата по ал.2.

Чл.6. (1) Средствата за заплати на персонала и другите възнаграждения се включват в разходите за дейността  в бюджета на учебното заведение в разходни параграфи съгласно ЕБК §01-00 “Заплати на персонала” и §02-00 “Други възнаграждения и плащания”.

(2) В средствата за работни заплати се включват:

1. Основните трудови възнаграждения;

2. Допълнителните трудови възнаграждения по Наредба за изменение на Наредба № 4 от 20.04.2017 г. за нормиране и заплащане на труда другите нормативни актове, колективния трудов договор и/или определените с тези правила;

3. Допълнителното материално стимулиране  определено с нормативен акт в бюджетните системи на заплащане на труда;

4. Основните възнаграждения и увеличеното заплащане за отработено време при извънреден труд и/или за работа на официални празнични дни;

5. Възнагражденията за платен отпуск или друг платен отпуск, заплащан от средствата за заплати;

6. Обезщетенията по Кодекса на труда, в т.ч. договорени в индивидуалните договори на работниците и служителите;

7. Награди и отличия за постигнати резултати и качествено извършени дейности в учебното заведение, средствата, изплащани  за Началото на учебната година, Коледа или по друг повод, когато не са за сметка на социалните разходи;
8. Парична награда в размер до една основна работна заплата, определена от директора на училището за не повече от 35% от броя на учителите по критерии за образцово изпълнение на трудовите задължения, разработени съвместно с Председателя на СО в училището.
Раздел трети

ОПРЕДЕЛЯНЕ И ИЗМЕНЕНИЕ

НА РАБОТНИТЕ ЗАПЛАТИ В УЧЕБНОТО ЗАВЕДЕНИЕ

А) МИНИМАЛНА РАБОТНА ЗАПЛАТА

Чл.7  Минималната работна заплата в учебното заведение за нормална продължителност на работното време и за работа при нормални условия на труд се определя съгласно ПМС.
Чл.8 Минималният размер на основната работна заплата на директор на училище е 1 810  лева,  учител с висше образоване  с придобита образователно-квалификационна степен "бакалавър", "магистър" - 1 486 лева;старши” учител с висше образоване  с придобита образователно-квалификационна степен "бакалавър" и "магистър" – 1 533 лв.; „главен” учител с висше образоване  с придобита образователно-квалификационна степен "бакалавър" и "магистър" – 1 592 лв. „Старши” учител с полувисше образование с придобита образователно-квалификационна степен „ професионален бакалавър” – 1 533 лв. Учител с полувисше образование с придобита образователно-квалификационна степен „професионален бакалавър” - 1 486.  Учител със средно или средно-специално образование – 1 190 лева.
Чл.9(1) Промени в размера на минималната работна заплата за учебното заведение могат да се извършат при увеличение на минималната работна заплата за страната с Министерско постановление и Наредба за изменение на НАРЕДБА № 4 от 20.04.2017 г. за нормиране и заплащане на труда.

Б) ОСНОВНИ РАБОТНИ ЗАПЛАТИ

Чл.10 (1) Основните заплати са възнаграждения за изпълнението на определените с длъжностните характеристики на работните места (длъжностите) трудови  задължения, отговорности и конкретни задачи в съответствие с прилаганите в учебното заведение  трудови стандарти и учебни програми, критерии и норми за количество, и времетраене на работата, определени в НСОРЗ, Наредба за изменение на НАРЕДБА № 4 от 20.04.2017 г. за нормиране и заплащане на труда, настоящите ВПОРЗ и/или КТД, ако е подписан като работодател от директора на учебното заведение.

(2) Основните работни заплати на работниците и служителите в учебното заведение, за които в съответствие с настоящите ВПОРЗ се прилага повременната форма на заплащане на труда, съответства на стопроцентовото изпълнение на определените им трудови задължения при оптимално качество на дейността и функциите за определено време и нормите съгласно Наредба № 12 от 01.09.2016 г. за статута и професионалното развитие на учителите, директорите и другите педагогически специалисти. 

(3) Размерите на основните работни заплати на учебното заведение за педагогическия и непедагогическия персонал се определят в съответствие длъжностните характеристики  и изискванията на министерски постановления и наредби за бюджетните организации в рамките на утвърдените средни брутни работни заплати на едно лице и средствата за работна заплата заложена в делегирания бюджет на училището на базата на оценка и степенуване на работните места и длъжностите, като се отчитат:

· сложността на труда (характеристика на задачите, обвързана с необходимото образование, квалификация, друга подготовка и предварителен опит на изпълнителите, творчество, съвместяване на функции );

· отговорността на труда (за трудовия процес, за взимане на решения, материална и/или финансова отговорност, за други работещи и структурни единици);

· тежестта на труда (работа на смени и по график, физически усилия, принудителна работна поза и/или ритъм на работа, потенциални стресови ситуации );

· параметрите на работната среда (работа на открито, микроклимат, шум, вибрации );

· нормите на преподавателската работа (учебни часов, които се изпълняват от педагогическия персонал в рамките на работното време, установено в трудовия договор, съобразено с изискванията на Кодекса на труда;)
· обосновано установяване на йерархия на функциите и задълженията в  учебния процес;
· системно отразяване на настъпили изменения в съдържанието на функциите и задълженията включително  по длъжностна характеристика;
· по-добро обхващане на различните елементи, които определят възнаграждението;
· практическо реализиране на принципа "за равен и равностоен труд - равна заплата"
· провеждане на целенасочена и ефективна кадрова политика.
(4) Оценката и степенуването на работните места (длъжности) и работещите служители, в т.ч. изменението им, се извършва от директора на училището.

Оценяващият ръководител е директора на училището.

(5) Критерии за оценяване на длъжността за определяне на основната работна заплата:

· образование;

· професионален опит;

· творчество, инициативност;

· сръчност;

· съвместяване на дейности;

· отговорност за осъществяване на трудовия процес;

· отговорност за безопасността на други лица;

· отговорност на контактите;

· отговорност за средствата и предметите на труда;

· отговорност на решенията.

(6) В учебното заведение се правят оценки за индивидуално изпълнение на възложената работа съгласно длъжностната характеристика на всяко лице назначено по трудово правоотношение.

 (7) Резултатът от работата на оценявания  се оформя във формуляр за оценка на индивидуалното изпълнение на длъжността.
В) БРУТНА РАБОТНА ЗАПЛАТА

Чл.11. Брутната работна заплата не може да съдържа по-малко елементи от изрично установените с нормативен акт. Като определя основната работна заплата и допълнителните трудови възнаграждения, които се изплащат задължително, както и тези, които се уговарят по установения ред във вътрешни правила.

Чл.12 Брутната работна заплата се състои от:

· основна работна заплата, определена съгласно действащата нормативна уредба и прилаганата система на заплащане на труда в учебното заведение;

· допълнителни  трудови възнаграждения, определени в Кодекса на труда, в наредбата, в друг нормативен акт или във вътрешните правила за работна заплата;

· други трудови възнаграждения, определени в нормативен акт или в индивидуалния трудов договор.

· Допълнително трудово възнаграждение при вътрешно заместване по чл.259 от Кодекса на труда;


Г) ИНДИВИДУАЛНА РАБОТНА ЗАПЛАТА

Чл.13.(1) Индивидуалната работна заплата по трудов договор се договаря между работодателя (директора на училището)  и работника или служителя в рамките на утвърдения по формула от първостепенния разпоредител  бюджетен кредит.

(2) При договарянето се вземат предвид изискванията за съответната длъжност и индивидуалните качества, и предходен опит на работника или служителя, при  спазване на реда и условията, предвидени в  настоящите правила.

(3) Работата по трудово  правоотношения се възмездява от работодателя чрез заплати и обезщетения. Заплатата се договаря между страните в съответствие с приетата от работодателя система на заплащане.

(3) На новопостъпващите работници и служители оценката за съответствие между изискванията на длъжността/работното място и индивидуалните качества и предходен опит се осъществява по документи и кадрови справки. В тези случаи след изтичането на изпитателния период  може да се прави нова преценка на фактическите качества, способности и опит в съответствие с изискванията на нова длъжностната характеристика на съответната длъжност, работно място.

Чл.14 Месечните индивидуални работни заплати на учителите, работниците, специалистите, ръководните кадри и помощно-техническия персонал се поставят в зависимост от текущо постигнатите резултати по количествени и качествени и други параметри, върху които те могат да въздействат пряко.

Чл.15  Месечните индивидуални работни заплати се формират според определените минимални размери  и в по-високи  стойности за длъжността, съгласно министерско постановление за съответния период и наредба, в зависимост от утвърдените делегирани бюджетни средства, като се има  предвид разплащането на всички видове разходи в училището, за да функционира учебния процес без затруднения.

Чл.16 Индивидуалните основни месечни работни заплати на педагогическия персонал, при нормална продължителност на работното време, се договарят в размери не по-ниски от определените в Приложение №3 по длъжностни нива от Наредба за изменение на Наредба №4. Изключения от минималните размери на основната месечна работна заплата на педагогическия персонал се допускат при условията на чл.4 ал.11 от Наредба №4.

Чл.17 Индивидуалната работна заплата на педагогическия персонал се формира по следните параметри:

· нормата за преподавателска работа (учебни часова) за съответното работно място на учител по утвърдената учебна програма за годината в рамките на работното време установено в трудовия договор;

· възложени в индивидуална длъжностната характеристика допълнително часове и дейности над нормата;

· изискванията за образование и  за професионална квалификация;

· умения за работа с деца и отговорност;

· умения за водене на учебната документация;

· самостоятелност по време на работа и степен на трудност;

· обхват на решенията и умение за творчество;

· умения за вътрешно и външно общуване и представителство;

· изготвя се пълен списък на всички функции (длъжностна характеристика) осъществявани и необходими на съответната длъжност учител; конкретно описание на функциите (цел на функциите; мястото и в йерархичния ред и в образователната структура училище;нейното практическо съдържание и изброяване на задачите); необходими умения и познания, работно място; работно време 

Чл.18 Индивидуалните основни месечни работни заплати на непедагогическия персонал, при нормална продължителност на работното време, се договарят от директора на училището в размери не по-ниски от минималната работна заплата за страната.

Чл.19. Индивидуалната работна заплата, определена с трудовия договор  се гарантира. 


Д)  ГОДИШНО И ЕДНОКРАТНО СТИМУЛИРАНЕ,  НАГРАДИ
Чл.20.(1) В зависимост от разликата от плановите годишни средства в бюджета на учебното заведение  за работна заплата и действително изплатените средства за 12 месеца,  работодателят определя размери на наградите в стойност или предмети за всяко по отделно индивидуално трудово правоотношение за длъжност или дейност. Паричните награди се дават под формата на допълнително възнаграждение.

(2) Критерии за определяне на паричните и  стойността на предметни награди

т.1 Качествено и в срок изпълнени служебни и трудови задължения.

т.2 Недопускане на нарушения на трудовата дисциплина.

т.3 Изпълнение на допълнително поставени задачи и отговорности.

т.4. За решаване на отговорни и важни задачи по структурно и технологично обновление и повишаване на качеството на работата на учебното заведение;

т.5 За принос при постигнати много добри резултати в учебния процес и обучението на децата.

(3) При награждаване за годишни резултати се извършва разпределение на средства до рамките на утвърдения годишен бюджет (делегирани средства) в учебното заведение.

(4) Конкретните размери за годишната награда на работниците и служителите се определя от директора на училището със заповед или се предлага от учителския съвет, по критерии определени в решението по ал.2, и се утвърждава от работодателя. Размерът на наградата не може да надвишава две брутни работни заплати в стойност или предмети. Средствата за наградата се определят  до две брутни заплати за служител и работник поотделно за всяко  негово основно трудово правоотношение, както и за допълнително трудово правоотношение или дейност.


Е) РЕД И НАЧИН ЗА ИЗПЛАЩАНЕ НА РАБОТНИТЕ ЗАПЛАТИ

Чл.21. (1) Формираните, съгласно правилата месечни индивидуални работни заплати, както и полагащите се съгласно закон, индивидуалния трудов договор, КТД и/или тези правила допълнителни трудови възнаграждения, се изплащат:
Заплата: до 12  число на следващия месец.
(2) Отпуските, платени и неплатени, се начисляват и заплащат след писмено разрешение от работодателя със заповед. Изчисленията за получаваните средства по време на платен отпуск се извършват съгласно чл.177 от КТ.

(3) Отпуските за временна нетрудоспособност се оформят след представяне на оригинален болничен лист издаден от съответния орган и се заплащат от НОИ (СУСО) по установения ред.

(4) Изготвят се  форми за присъствие и действително отработено време.

(5) Обезщетенията при освобождаване или пенсиониране на работници и служители на учебното заведение съгласно Кодекса на труда се изплащат на основание писмена заповед на директора, в която се посочва основанието за изплащането на обезщетението.


Ж) УДРЪЖКИ ПО ТРУДОВОТО ВЪЗНАГРАЖДЕНИЕ

Чл.22 Работодателят може без съгласието на работника и служителя да извършва удръжки от неговото възнаграждение (чл.272 от КТ) като следва:

· надвзети суми поради техническа грешка;

· плащане на дължими от лицето данъци, които на основание данъчните закони се удържат от трудовото възнаграждение;

· внасяне на задължителните осигурителни вноски;

· удръжки от суми по запори, наложени по съдебен ред;

· запори наложени по съответния ред;

· удръжки в случаите на ограничена имуществена отговорност по чл.210 от КТ

Раздел четвърти

ОПРЕДЕЛЯНЕ И ИЗМЕНЕНИЕ НА ДОПЪЛНИТЕЛНИТЕ ТРУДОВИ ВЪЗНАГРАЖДЕНИЯ

Чл.23. На работниците и служителите (педагогически и непадгогически персонал) в учебното заведение се заплащат допълнителни и други трудови възнаграждения в съответствие с разпоредбите на Кодекса на труда,  Наредбата за структурата и организацията на работната заплата, наредба за изменение на НАРЕДБА № 4 от 20.04.2017 г. за нормиране и заплащане на труда, КТД подписан от директора на училището, наредби на община Правец и настоящите ВПОРЗ.

Чл.24.(1) За придобит трудов стаж и професионален опит на работниците и служителите в училището, се заплаща допълнително месечно възнаграждение  към основното месечно възнаграждение в размер  на 1  на сто за всяка година трудов стаж и професионален опит за назначените служители по трудово правоотношение. Правото за получаване на това възнаграждение възниква при трудов стаж, не по-малък от една година. 

 (2) Допълнително трудово възнаграждение за  придобит трудов стаж и професионален опит, се заплаща за действително отработено време в рамките на установената продължителност на работното време само по основното трудово правоотношение, а при непълно работно време - по всеки отделен трудов договор, до допълване на съответната месечна продължителност.

(3) Правата на новопостъпилите работници и служители с оглед размера на допълнителното възнаграждение за трудов стаж и професионален опит се установяват след преценка и определяне на продължителността на трудовия стаж в съответствие с договореното в КТД на отраслово/браншово равнище относно същата, сходна или със същия характер работа, длъжност или професия (определените с настоящите ВПОРЗ същата, сходна или със същия характер работа, длъжност или професия) както следва: 


т. 1 За придобит трудов стаж и професионален опит се признава работа:

· стажът,  признат по реда на Кодекса на труда, за времето, през което работникът или служителят е работил и продължава да работи в училището, в т.ч. на различни работни места и длъжности;

· времето, през което работникът или служителят е работил в системата на  образованието преди промяна на работодателя в случаите на чл.123 и 123а от Кодекса на труда;

· трудовият стаж на работника или служителя, придобит в друго предприятие (училище) по смисъла на §1 т.2 от допълнителните разпоредби на КТ на същата, сходна или със същия характер работа, длъжност или професия.

· на същата длъжност (работа или дейност), която ще заеме лицето в училището, отработен (придобит) в друга общинска или държавна институция, организация или фирма.

· придобит стаж по специалността на завършеното образование от лицето изискващо се по длъжностна характеристика.

(4) Размерът на допълнителното трудово възнаграждение за придобит трудов стаж и професионален опит се изменя на период, не по-малък от една година придобит трудов стаж и професионален опит.

Чл.25. За отработен нощен час или за част от него между 22.00 и 06.00 ч. на работниците и служителите се заплаща допълнително трудово възнаграждение.
Чл.26.(1)  Допълнителното възнаграждение в случай на вътрешно заместване по чл.259 от Кодекса на труда се определя  съответното в заповед от директора или допълнително споразумение, както следва:

· за длъжности с ръководни функции в размер не повече   от основната заплата за работното място (длъжността) по заместването;

· за длъжности с изпълнителски функции (педагогически и непедагогически персонал) не повече  от основната заплата за работното място (длъжността) по заместването.

Чл.27 (1) В брутната работна заплата на персонала в системата на учебното заведение, освен допълнителните трудови възнаграждения, определени от Кодекса на труда и подзаконовите нормативни актове, може да се включват следните допълнителни трудови възнаграждения:
1. За изпълнение на учебни часове над минималната норма задължителна преподавателска работа, ако те не са отчетени при определянето на основната работна заплата в размер на:

              9.35  лева за 1  учебен час. – учител бакалавър /магистър/ по специалността;
              9.35  лева за 1 учебен час – учител професионален бакалавър;
              7.70  лева за 1 учебен час – учител без квалификация 

2. На класен ръководител - за консултиране на родители и ученици, и водене на училищна документация на съответната паралелка в размер на 46,00 лева за 1 месец. Възнаграждението се дължи само за действително отработено време.

3. За официални празници или началото на учебната година - до три пъти годишно, при недопускане на просрочени финансови задължения и не разплатени  разходи или недостиг от средства за функциониране на учебното заведение и осигуряване на учебния процес в системата на делегиран бюджет по утвърдените средства по формула за училището. Допълнителните възнаграждения се изплащат само при изготвен анализ на приходите и разходите по приоритети, утвърден от директора, като разпоредител с кредита и установяване на повече средства от необходимите за функциониране на училището до края на бюджетната година. - до 2 100 лв. общо за календарната година
4.   Еднократно допълнително трудово възнаграждение в края на годината в размер не повече от 1 000 лв.
5. За допълнителни дейности, извършвани от педагогическия персонал, съгласно наредба за изменение на НАРЕДБА № 4 от 20.04.2017 г. за нормиране и заплащане на труда 
· изпитване на един ученик във формите на задочно, кореспондентско, индивидуално и самостоятелно обучение.

председател на комисия в размер на 6.00 лева

член на комисия в размер на  4.00 лева
6. За изпълнение на учебни часове за занимания по интереси

· ръководител на група                          12.00лв.

· директор     до 10 групи                 -   25.00 лв.

· счетоводител   до 10 групи                 10.00 лв.
      7.  Средства по проект „Квалификация на педагогическите специалисти” – 

8. За ПКС, свързана с изпълняваната работа на учител в учебното заведение в размери, както следва:

            първа

 - 100.00 лева

             втора 

-    90.00 лева

             трета 

-    70.00 лева

             четвърта 
-                50.00 лева

                   пета 
            -    30.00  лева.
 (2) Средствата за изплащане на допълнителните възнаграждения се осигуряват в рамките на делегирания бюджет по утвърдената формула за съответната година.

(3) Конкретните размери на допълнителните възнаграждения се договарят от директора и се определят в индивидуалния трудов договор или заповед.
9. За организация и контрол по провеждане на външни оценявания, вкл. НВО и ДЗИ, възнаграждението е еднократно за годината и е в размер от 20 – 100 лв. за действително отработено време за 1 работен ден.
10. Парична награда в размер до една основна работна заплата, определена 
от директора на училището за не повече от 35% от броя на учителите по критерии за образцово изпълнение на трудовите задължения, разработени съвместно с Председателя на СО в училището.
11. Възнаграждения за участие в екипа за съвместна работа на институциите по обхващане и задържане на деца и ученици в задължителна училищна възраст - за действително посещение отразено в протокол.

12. Възнаграждения за повишаване обхвата на учениците и задържането в системата на предучилищното и училищното образование.
13.  За изпълнение на учебни часове по проект „Подкрепа за успех“

· ръководител на група                           15.00 лв.

· директор                                                 12.14 лв.

· счетоводител                                            8.14 лв.
Чл.28. (1) За допълнителен труд с по-продължителен характер, извън определените трудови задължения съгласно основния трудов договор и утвърдена длъжностна характеристика, се сключва втори трудов договор (чл.110 от КТ) и средствата могат да бъдат осигурявани в §0200”Други възнаграждения и плащания”.

Чл.29. Положеният извънреден труд се заплаща с увеличение, както следва:

1 50 на сто – за работа през работните дни;
2. 75 на сто – за работа през почивните дни;

3. 100 на сто – за работа през дните на официалните празници;

4. 50  на сто – за работа при сумирано изчисляване на работното време.

Чл.30 (1) Допълнителни трудови възнаграждения или част от тях могат да се изплащат в натура, ако това е предвидено в акт на Министерски съвет, в колективен трудов договор или в трудовия договор.

Чл.31 (1) Социално-битово и културно обслужване в учебното заведение се финансира от средствата разчетени в делегирания бюджет в размер до 4 % върху годишния  фонд работна заплата  на персонала по трудово правоотношение.

(2) Начинът на изплащане на средствата за социално-битово и културно обслужване се определят с решение на общото събрание на работниците и служителите.

(3) Средствата за СБКО се изплащат за действително отработено време.

(4) Средствата за СБКО не могат да се изземват и използват за други цели.

Раздел пети

ЗАКЛЮЧИТЕЛНИ РАЗПОРЕДБИ
& 1.(1) Настоящите вътрешни правила за организация на работната заплата са разработени на основание Кодекса на труда и Наредба за изменение на  НАРЕДБА № 4 от 20.04.2017 г. за нормиране и заплащане на труда.
(2) Вътрешните правила за работна заплата са приети на общо събрание на колектива на учебното заведение с  Протокол № 051/07.09.2022 г..

(3) Изменения и допълнения на правилата се правят по реда на приемането им от общо събрание.

& 2. Вътрешните правила за организацията на работната заплата са разработени в съответствие с чл.37 от Кодекса на труда.

& 3. Тези правила влизат в сила от 01.09.2022 г.

